input: KOMISJONI RAKENDUSMÄÄRUS (EL) nr 1040/2013,
  24. oktoober 2013,
  mis käsitleb Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi valmistise lubamist nuumsigade ja muude kui liiki Sus scrofa domesticus kuuluvate vähem levinud sealiikide nuumsigade ning nuumkalkunite söödalisandina (loaomanik Aveve NV)
  (EMPs kohaldatav tekst)
  EUROOPA KOMISJON,
  võttes arvesse Euroopa Liidu toimimise lepingut,
  võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
  ning arvestades järgmist:
  (1)
  Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
  (2)
  Kooskõlas määruse (EÜ) nr 1831/2003 artikliga 7 esitati taotlus Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi valmistise uue kasutusviisi lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
  (3)
  Taotlus käsitleb Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi valmistise uue kasutusviisi lubamist nuumsigade ja muude kui liiki Sus scrofa domesticus kuuluvate vähem oluliste sealiikide nuumsigade ning nuumkalkunite söödalisandina, ning selle klassifitseerimist söödalisandite kategooriasse „zootehnilised lisandid”.
  (4)
  Kõnealusele valmistisele on kümneks aastaks antud komisjoni määrusega (EÜ) nr 1091/2009 (2) luba selle kasutamiseks broilerkanade puhul, komisjoni rakendusmäärusega (EL) nr 1088/2011 (3) luba selle kasutamiseks võõrutatud põrsaste puhul ja komisjoni rakendusmäärusega (EL) nr 989/2012 (4) luba selle kasutamiseks munakanade ja vähem levinud kodulinnuliikide nuumlindude puhul.
  (5)
  Euroopa Toiduohutusamet (edaspidi „toiduohutusamet”) kinnitas oma 12. märtsi 2013. aasta arvamuses (5) oma varasemaid järeldusi, et kavandatud kasutustingimuste korral ei avalda Trichoderma reesei (MUCL 49755) abil toodetud endo-1,4-beeta ksülanaasi ja Trichoderma reesei (MUCL 49754) abil toodetud endo-1,3(4)-β-glükanaasi valmistis kahjulikku mõju loomatervisele, inimeste tervisele ega keskkonnale. Toiduohutusamet jõudis järeldusele, et söödalisand võib parandada nuumsigade zootehnilisi näitajaid ning et seda järeldust võib ekstrapoleerida vähem levinud sealiikidele, v. a liigile Sus scrofa domesticus. Toiduohutusamet leidis ka, et söödalisand võib parandada nuumkalkunite lõplikku kehakaalu ja söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
  (6)
  Trichoderma reesei (MUCL 49755) abil toodetud endo-1,4-β-ksülanaasi ja Trichoderma reesei (MUCL 49754) abil toodetud endo-1,3(4)-β-glükanaasi valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
  (7)
  Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
  ON VASTU VÕTNUD KÄESOLEVA MÄÄRUSE:
  Artikkel 1
  Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
  Artikkel 2
  Käesolev määrus jõustub kahekümnendal päeval pärast selle avaldamist Euroopa Liidu Teatajas.
  Käesolev määrus on tervikuna siduv ja vahetult kohaldatav kõikides liikmesriikides.
  Brüssel, 24. oktoober 2013